rejauldu/bengali-wikipedia huggingface dataset:
জব্বলপুর–সাঁতরাগাছি হামসফর এক্সপ্রেস ভারতীয় রেলওয়ের একটি সম্পূর্ণ শীতাতপ নিয়ন্ত্রিত ৩ টায়ার এক্সপ্রেস ট্রেন, যা মধ্যপ্রদেশের জব্বলপুর জংশন রেলওয়ে স্টেশন এবং পশ্চিমবঙ্গের হাওড়ায় অবস্থিত সাঁতরাগাছি জংশন রেলওয়ে স্টেশনকে রেলপথে সংযুক্ত করে। এটি বর্তমানে সপ্তাহে একবার ২০৮২৭/২০৮২৮ ট্রেন নম্বরাঙ্কিত হয়ে পরিচালিত হচ্ছে। ট্রেনটি মধ্যপ্রদেশ, ছত্রিশগড়, ওড়িশা, ঝাড়খণ্ড ও পশ্চিমবঙ্গের মধ্যে চলাচল করে। ট্রেনটি ২০৮২১/২০৮২২ সাঁতরাগাছি–পুণে হামসফর এক্সপ্রেস-এর সাথে রেক ভাগাভাগি করে।   পরিষেবা  ২০৮২৭ নং জব্বলপুর–সাঁতরাগাছি হামসফর এক্সপ্রেস ৫৬ কিমি প্রতি ঘন্টা বেগে ১৯ ঘন্টা ৫০ মিনিটে ১১১৭ কিমি এবং ২০৮২৮ নং ট্রেনটি ৫৭ কিমি প্রতি ঘন্টা বেগে যাত্রা করে ১৯ ঘন্টা ৩০ মিনিটে ঐ দূরত্ব অতিক্রম করে।   লোকো লিংক  এই ট্রেনটি সাঁতরাগাছি ইলেকট্রিক লোকো শেড ডব্লিউএপি-৭ লোকোমোটিভ দ্বারা জব্বলপুর থেকে সাঁতরাগাছি পর্যন্ত যায়।   পথ ও যাত্রাবিরতি                          কোচের বৈশিষ্ট্য  ট্রেনগুলি সম্পূর্ণরূপে ভারতীয় রেলওয়ে দ্বারা নকশা করা ৩-স্তরের (টায়ার) এসি স্লিপার ট্রেন এছাড়া রয়েছে স্টেশন, ট্রেনের গতি ইত্যাদির তথ্য দেখানোর জন্য ডিসপ্লের বৈশিষ্ট্য সহ এলইডি স্ক্রিন এবং সেই সাথে প্রতি কামরায় থাকবে ঘোষণার ব্যবস্থা, চা-কফি এবং দুধের ভেন্ডিং মেশিন, বায়ো টয়লেট ও অন্যান্য সুযোগ-সুবিধার পাশাপাশি সিসিটিভি ক্যামেরা।  টীকা  তথ্যসূত্র  বিষয়শ্রেণী:২০১৮-এ চালু রেল পরিষেবা বিষয়শ্রেণী:হামসফর এক্সপ্রেস ট্রেন বিষয়শ্রেণী:মধ্যপ্রদেশের রেল পরিবহন বিষয়শ্রেণী:পশ্চিমবঙ্গের রেল পরিবহন
গাজী আব্দুল হাই (২ মার্চ ১৯৫১-১৭ জানুয়ারি ২০১২) বাংলাদেশের যশোর জেলার রাজনীতিবিদ, ব্যবসায়ী, মুক্তিযোদ্ধা ও যশোর-৩ আসনের সাবেক সংসদ সদস্য।    জন্ম ও প্রাথমিক জীবন  গাজী আব্দুল হাই ২ মার্চ ১৯৫১ সালে জন্ম গ্রহণ করেন। মৃত ওমেদ আলী গাজীর দ্বিতীয় পুত্র তিনি।   জীবনী  গাজী আব্দুল হাই জাতীয় সমাজতান্ত্রিক দল (রব) এর কেন্দ্রীয় কমিটির সদস্য ছিলেন। ১৯৭২ সালের পর জাসদে যোগদানের পর ৪ বছর কারাভোগ করেন। তিনি ব্যবসায়ীও ছিলেন। ১৯৮৮ সালের চতুর্থ জাতীয় সংসদ নির্বাচনে তিনি জাতীয় সমাজতান্ত্রিক দলের মনোনয়ন নিয়ে যশোর-৩ (যশোর সদর) আসন থেকে সংসদ সদস্য নির্বাচিত হয়েছিলেন। ১৯৯৩ সালে আওয়ামী লীগে যোগদেন। তিনি ১৯৯৭ সালে যশোর জেলা মুক্তিযোদ্ধা কমান্ডার নির্বাচিত হন। পরবর্তীতে তিনি বিএনপিতে যোগদান করেন। বিএনপি থেকে পদত্যাগ করে তিনি জাসদে (রব) যোগ দেন। মৃত্যুর আগদিন পর্যন্ত তিনি জাসদের (রব) কেন্দ্রীয় কমিটির সদস্য ছিলেন।   মৃত্যু  গাজী আব্দুল হাই ১৭ জানুয়ারি ২০১২ সালে ঢাকার স্কয়ার হাসপাতালে চিকিৎসাধীন অবস্থায় মৃত্যুবরণ করেন।   তথ্যসূত্র   বিষয়শ্রেণী:১৯৫১-এ জন্ম বিষয়শ্রেণী:২০১২-এ মৃত্যু বিষয়শ্রেণী:যশোর জেলার রাজনীতিবিদ বিষয়শ্রেণী:জাতীয় সমাজতান্ত্রিক দলের রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:বাংলাদেশ আওয়ামী লীগের সাবেক রাজনীতিবিদ বিষয়শ্রেণী:চতুর্থ জাতীয় সংসদ সদস্য
মঙ্গাওয়ান, ভারতের মধ্য প্রদেশ রাজ্যের রেওয়া জেলার একটি নগর পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩০৫ মিটার (১০০০ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে মঙ্গাওয়ান শহরের জনসংখ্যা হল ১১,৫৫৬ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৫৭%। পুরুষদের মধ্যে সাক্ষরতার হার ৬৮% এবং নারীদের মধ্যে এই হার ৪৫%। সারা ভারতের সাক্ষরতার হার ৫৯.৫%, তার চাইতে মঙ্গাওয়ান এর সাক্ষরতার হার কম।  এই শহরের জনসংখ্যার ১৮% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর
অ্যাপোলো ১৭ ছিল যুক্তরাষ্ট্রের অ্যাপোলো স্পেস প্রোগ্রামের একাদশ এবং চূড়ান্ত মানব মহাকাশ যাত্রা। ১৯৭২ সালের ৭ই ডিসেম্বর ১২ ৩৩-est চালু একটি তিন সদস্য ক্রু কমান্ডার ইউজিন Cernan, কমান্ড মডিউল পাইলট রোনাল্ড ইভান্স, এবং লুনার মডিউল পাইলট হ্যারিসন স্মিট গঠিত, অ্যাপোলো ১৭ অবশেষ সাম্প্রতিকতম মানব চন্দ্রপৃষ্ঠে অবতরণ এবং সাম্প্রতিকতম নিম্ন পার্থিব কক্ষপথ অতিক্রম মানব ফ্লাইট।   চিত্রসম্ভার    আরও দেখুন    Taurus–Littrow (lunar valley)  Apollo program  Apollo Lunar Module  Apollo Command/Service Module  Saturn V  Moon landing   তথ্যসূত্র    বহিঃসংযোগ    Apollo 17 mission information - NASA   Apollo by the numbers: A Statistical Reference by Richard W. Orloff (NASA)  Development of Manned Space Flight, American and Soviet NASA SP-4209   The Apollo Spacecraft: A Chronology   Apollo Program Summary Report  Apollo 17 Characteristics - SP-4012 NASA historical data book  Apollo 17 Lunar Surface Journal   NASA Apollo 17 press kit - 26 November 1972  Apollo 17 - Encyclopedia Astronautica  Apollo 17 - Final Reflections on Apollo  Apollo 17 - Science Experiments  Apollo 17 - Voice Transcript Pertaining to the Geology of the Landing Site  The Final Flight - National Geographic  বিষয়শ্রেণী:অ্যাপোলো কর্মসূচি বিষয়শ্রেণী:চন্দ্রানুসন্ধান অভিযান বিষয়শ্রেণী:চাঁদে মানব মহাকাশযাত্রা বিষয়শ্রেণী:১৯৭২-তে মহাকাশযাত্রা বিষয়শ্রেণী:১৯৭২-তে মার্কিন যুক্তরাষ্ট্র বিষয়শ্রেণী:মার্কিন মহাকাশযান বিষয়শ্রেণী:নমুনা প্রত্যানয়ন অভিযান বিষয়শ্রেণী:অ্যাপোলো কর্মসূচির অন্তর্গত অভিযান বিষয়শ্রেণী:চন্দ্র বিচরণ যান বিষয়শ্রেণী:চাঁদে অবতরণ বিষয়শ্রেণী:১৯৭২-এ উৎক্ষিপ্ত মহাকাশযান
Image copyright problem with  64px|left|alt=Image Copyright problem|link= Thank you for uploading :.   This image is a derivative work, containing an "image within an image". Examples of such images would include a photograph of a sculpture, a scan of a magazine cover, or a screenshot of a computer game or movie. In each of these cases, the rights of the creator of the original image must be considered, as well as those of the creator of the derivative work.   While the image description page states the source and copyright status of the derivative work, it only names the creator of the original work without specifying the status of their copyright over the work.  Wikipedia takes copyright very seriously. It may be deleted soon, unless we can determine the license and the source of the original image. If you know this information, then you can add a copyright tag to the image description page.  If you have uploaded other derivative works, consider checking that you have specified their license and tagged them, too. You can find a list of files you have created in [ your upload log].  If you have any questions, please feel free to ask them at the media copyright questions page.  Thanks again for your cooperation.
সুখলতা রাও  (২৩ অক্টোবর,১৮৮৬- ৯ জুলাই,১৯৬৯) একজন বাঙালি সাহিত্যিক ও সমাজসেবী যিনি ১৮৮৬ সালের ২৩ শে অক্টোবর, কলকাতায় বিখ্যাত শিশুসাহিত্যিক উপেন্দ্রকিশোর রায়চৌধুরীর ঘরে জন্মগ্রহণ করেন। সুখলতা রাও কলকাতার ব্রাহ্ম বালিকা বিদ্যালয় এবং বেথুন কলেজে পড়াশোনা করেন। ১৯০৩ সালে বেথুন কলেজ থেকে ব্যচেলর ডিগ্রি লাভ করেন। ১৯০৭ সালে তিনি উড়িষ্যার জয়ন্ত রাওকে বিবাহ করেন ও স্বামীর সাথে কটক চলে যান। কটক যাওয়ার পর তিনি সেখানে ‘শিশু ও মাতৃমঙ্গল কেন্দ্র’, ‘উড়িষ্যা নারী সেবা সংঘ’ প্রভৃতি সামাজিক প্রতিষ্ঠান গড়ে তোলেন।   সাহিত্যকর্ম  তিনি বাংলা ও ইংরেজিতে আলোক নামে একটি পত্রিকা সম্পাদনা করেন।  তার উল্লেখযোগ্য কয়েকটি গ্রন্থ হলো:   লালিভুলির দেশে   নিজে পড়, নিজে শেখ,   গল্প আর গল্প (১৯১২)   খোকা এলো বেড়িয়ে (১৯১৬)   নতুন পড়া (১৯২২)   সোনার ময়ূর, নতুন ছড়া (১৯৫২)   বিদেশী ছড়া (১৯৬২)  নানান দেশের রূপকথা   পথের আলো   ঈশপের গল্প  হিতোপদেশের গল্প   পুরস্কার  ১৯৫৬ সালে ভারত সরকার তার "পোড়া" বইয়ের জন্য তাঁকে কায়সার-ই-হিন্দ পুরস্কার প্রদান করে।   তথ্যসূত্র   বিষয়শ্রেণী:১৮৮৬-এ জন্ম বিষয়শ্রেণী:বেথুন কলেজের প্রাক্তন শিক্ষার্থী বিষয়শ্রেণী:১৯৬৯-এ মৃত্যু বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাঙালি লেখক বিষয়শ্রেণী:২০শ শতাব্দীর নারী শিল্পী বিষয়শ্রেণী:ভারতীয় লেখক বিষয়শ্রেণী:ভারতীয় নারী শিল্পী বিষয়শ্রেণী:ভারতীয় শিল্পী বিষয়শ্রেণী:ভারতীয় শিশুসাহিত্যিক বিষয়শ্রেণী:২০শ শতাব্দীর ভারতীয় নারী শিল্পী বিষয়শ্রেণী:২০শ শতাব্দীর ভারতীয় লেখিকা বিষয়শ্রেণী:ভারতীয় সমাজকর্মী বিষয়শ্রেণী:কলকাতার লেখক বিষয়শ্রেণী:ভারতীয় চিত্রালংকরণশিল্পী বিষয়শ্রেণী:পশ্চিমবঙ্গের নারী শিল্পী বিষয়শ্রেণী:আদিনিবাস পূর্ববঙ্গে বিষয়শ্রেণী:কিশোরগঞ্জ জেলার ব্যক্তি
সেন্ট জর্জেস পার্ক ক্রিকেট মাঠ দক্ষিণ আফ্রিকার পোর্ট এলিজাবেথে অবস্থিত সেন্ট জর্জেস পার্কের একটি ক্রিকেট মাঠ। এ মাঠটি সেন্ট জর্জেস পার্ক, ক্রুসেডার্স মাঠ অথবা শুধুই ক্রুসেডার্স নামেও পরিচিত। দক্ষিণ আফ্রিকার অন্যতম প্রাচীন ক্রিকেট ক্লাব হিসেবে পরিচিত পোর্ট এলিজাবেথ ক্রিকেট ক্লাব ও ইস্টার্ন প্রভিন্স ক্লাবের অনুশীলন মাঠ এটি। দক্ষিণ আফ্রিকায় অনুষ্ঠিত টেস্ট ম্যাচ ও একদিনের আন্তর্জাতিক ক্রিকেট খেলার অন্যতম মাঠ হিসেবে সেন্ট জর্জেস পার্কে নিয়মিতভাবে খেলা অনুষ্ঠিত হয়ে আসছে। এ মাঠটি গ্রাহামসটাউনে অবস্থিত কিংসউড কলেজের চেয়েও প্রাচীন।   প্রাতিষ্ঠানিক নামকরণ  বাণিজ্যিক সংক্রান্ত চুক্তির কারণে এ মাঠের প্রাতিষ্ঠানিক নামকরণ করা হয়েছে অ্যাক্সেস ডিএসএল সেন্ট জর্জেস। কিন্তু দক্ষিণ আফ্রিকা ও অন্যান্য ক্রিকেট সমর্থকেরা এ মাঠের ঐতিহাসিক ও পুরনো নাম সেন্ট জর্জেস পার্ক নামেই ডেকে থাকেন। বিখ্যাত পৌরাণিক চরিত্র সেন্ট জর্জের সাথে জড়িত ড্রাগনের বাসস্থান বা ড্রাগন’স লেয়ার মাঠের ডাকনাম।   ইতিহাস  মার্চ, ১৮৮৯ সালে এ মাঠে সর্বপ্রথম টেস্ট ক্রিকেট খেলার আয়োজন করা হয়। খেলায় ইংল্যান্ড ক্রিকেট দল দক্ষিণ আফ্রিকা ক্রিকেট দলকে ৮ উইকেটের ব্যবধানে পরাভূত করেছিল। ঘটনাক্রমে এ টেস্টটিই ছিল দক্ষিণ আফ্রিকার প্রথম টেস্ট ম্যাচ। ২০০৫ সাল পর্যন্ত এ মাঠে ২১টি টেস্ট খেলা অনুষ্ঠিত হয়। তন্মধ্যে, দক্ষিণ আফ্রিকা ৮টিতে জয়লাভ করে ও ৪ খেলা ড্র করে এবং ৯টি খেলায় পরাজিত হয়। ডিসেম্বর, ১৯৯২ সালে প্রথম একদিনের আন্তর্জাতিক ক্রিকেট খেলা অনুষ্ঠিত হয়। ভারত ক্রিকেট দলকে ৬ উইকেটে হারিয়ে জয়লাভ করে দক্ষিণ আফ্রিকা। ২০০৫ সাল পর্যন্ত এ মাঠে ২৫টি একদিনের আন্তর্জাতিক অনুষ্ঠিত হয়।  ২০০৩ সালের ক্রিকেট বিশ্বকাপের ৫টি খেলা এ মাঠে অনুষ্ঠিত হয়। দক্ষিণ আফ্রিকা, জিম্বাবুয়ে ও কেনিয়ায় যৌথভাবে অনুষ্ঠিত বিশ্বকাপের জন্য নির্দিষ্ট ১৫ মাঠের অন্যতম মাঠ হিসেবে সেন্ট জর্জেস পার্কে গ্রুপ-পর্বের ৩, সুপার সিক্সের ১ এবং একটি সেমি-ফাইনাল খেলা অনুষ্ঠিত হয়েছিল।   তথ্যসূত্র    আরও দেখুন   দক্ষিণ আফ্রিকা জাতীয় ক্রিকেট দল  ২০১৩-১৪ অস্ট্রেলিয়া ক্রিকেট দলের দক্ষিণ আফ্রিকা সফর  টেস্ট ক্রিকেট অভিষেকে সেঞ্চুরির তালিকা  টেস্ট ক্রিকেট মাঠের তালিকা  একদিনের আন্তর্জাতিক ক্রিকেট মাঠের তালিকা   বহিঃসংযোগ    Cricinfo ground profile  St George's Park history website   বিষয়শ্রেণী:দক্ষিণ আফ্রিকার ক্রিকেট মাঠ বিষয়শ্রেণী:পোর্ট এলিজাবেথে ক্রীড়া বিষয়শ্রেণী:দক্ষিণ আফ্রিকায় টেস্ট ক্রিকেট মাঠ বিষয়শ্রেণী:২০০৩ ক্রিকেট বিশ্বকাপ বিষয়শ্রেণী:পূর্ব কেপ প্রদেশের ক্রীড়া মাঠ বিষয়শ্রেণী:২০০৩ ক্রিকেট বিশ্বকাপের স্টেডিয়াম
জিদ্দু কৃষ্ণমূর্তি (; ১১ মে ১৮৯৫ – ১৭ ফেব্রুয়ারি ১৯৮৬) একজন দার্শনিক, বক্তা এবং লেখক ছিলেন ।  তার আগ্রহের মধ্যে রয়েছে মনস্তাত্ত্বিক বিপ্লব, মনের প্রকৃতি , ধ্যান, সামগ্রিক অনুসন্ধান, মানব সম্পর্ক, এবং সমাজে আমূল পরিবর্তন আনা।  ছোটবেলা thumb|alt=মদনাপল্লে বাড়ি , যেখানে জিদ্দু কৃষ্ণমূর্তি জন্মগ্রহণ করেছিলেন thumb|১৯১০ সালে কৃষ্ণমূর্তি কৃষ্ণমূর্তি জন্ম তারিখ একটি বিতর্কের বিষয়। মেরি লুটিয়েন্স নির্ধারণ করেছেন যে এটি ১১ মে ১৮৯৫,Lutyens (1995), footnotes 1, 2. কিন্তু ক্রিস্টিন উইলিয়ামস সেই সময়কালে জন্ম নিবন্ধনের অবিশ্বাস্যতার কথা উল্লেখ করেছেন এবং ৪ মে ১৮৯৫ থেকে ২৫ মে ১৮৯৬ পর্যন্ত তারিখের দাবি করার বিবৃতি বিদ্যমান। তিনি ১১ মে ১৮৯৫ তারিখ বের করার জন্য একটি প্রকাশিত রাশিফলের উপর ভিত্তি করে গণনা ব্যবহার করেছিলেন কিন্তু এটি সম্পর্কে "একটি সংশয় রয়েছে"।Williams (2004), p. 465. তাঁর জন্মস্থান ছিল মাদ্রাজ প্রেসিডেন্সির (আধুনিক চিত্তুর জেলা অন্ধ্রপ্রদেশের) ছোট শহর মদনাপল্লে । তিনি একটি তেলুগু -ভাষী ব্রাহ্মণ পরিবারে জন্মগ্রহণ করেন।Lutyens (1975). p. 7. তার পিতা, জিদ্দু নারায়নাইয়া, ব্রিটিশ ঔপনিবেশিক প্রশাসনের একজন কর্মকর্তা হিসাবে নিযুক্ত ছিলেন। কৃষ্ণমূর্তি দশ বছর বয়সে তার মাকে হারান।Lutyens (1975). p. 5. তার বাবা-মায়ের মোট এগারোটি সন্তান ছিল, যাদের মধ্যে ছয়টি শৈশবকাল বেঁচে ছিল।Williams (2004), pp. 471–472.  তথ্যসূত্র   গ্রন্থপঞ্জি    বহিঃসংযোগ     জে. কৃষ্ণমূর্তি অফিসিয়াল ওয়েবসাইট  কৃষ্ণমূর্তি ফাউন্ডেশন ট্রাস্ট  বিষয়শ্রেণী:১৮৯৫-এ জন্ম বিষয়শ্রেণী:১৯৮৬-এ মৃত্যু বিষয়শ্রেণী:তেলুগু ব্যক্তি বিষয়শ্রেণী:ধর্মীয় লেখক বিষয়শ্রেণী:ক্যালিফোর্নিয়ায় ক্যান্সারে মৃত্যু বিষয়শ্রেণী:২০শ শতাব্দীর ভারতীয় দার্শনিক বিষয়শ্রেণী:প্রেমের দার্শনিক বিষয়শ্রেণী:অগ্ন্যাশয়ের ক্যান্সারে মৃত্যু বিষয়শ্রেণী:ভারতীয় হিন্দু আধ্যাত্মিক শিক্ষক বিষয়শ্রেণী:২০শ শতাব্দীর হিন্দু দার্শনিক ও ধর্মতত্ত্ববিদ বিষয়শ্রেণী:ভারতীয় আধ্যাত্মিক গুরু বিষয়শ্রেণী:ভারতীয় বিদ্যালয় ও কলেজের প্রতিষ্ঠাতা বিষয়শ্রেণী:২০শ শতাব্দীর ভারতীয় লেখক বিষয়শ্রেণী:ভারতীয় পুরুষ লেখক বিষয়শ্রেণী:অন্ধ্রপ্রদেশের লেখক বিষয়শ্রেণী:ভারতীয় আধ্যাত্মিক লেখক বিষয়শ্রেণী:চিত্তুর জেলার ব্যক্তি
রূপঙ্কর বাগচী একজন ভারতীয় বাঙালি সঙ্গীতশিল্পী। তিনি ভারতীয় বাংলা চলচ্চিত্রে অনেক গান গেয়েছেন। তিনি জাতিস্মর চলচ্চিত্রের "এ তুমি কেমন তুমি" গানের জন্য শ্রেষ্ঠ পুরুষ নেপথ্য কণ্ঠশিল্পী বিভাগে জাতীয় চলচ্চিত্র পুরস্কার পেয়েছিলেন।   জীবনী  রূপঙ্কর বাগচী একটি বাঙালি পরিবারে জন্মগ্রহণ করেন। তিনি অল্প বয়সেই তার পিতা রীতেন্দ্র নাথ বাগচীর কাছ থেকে শাস্ত্রীয় এবং মা সুমিত্রা বাগচীর কাছ থেকে রবীন্দ্রসঙ্গীত শিখেছিলেন। তিনি সুকুমার মিত্রের কাছ থেকে শাস্ত্রীয় সঙ্গীত এবং জটিলেশ্বর মুখোপাধ্যায়ের কাছ থেকে আধুনিক গানের তালিম নেন। তার প্রথম স্টেজ পারফরম্যান্স ছিল এগারো বছর বয়সে।  রূপঙ্কর ১৯৯৯ সালে চৈতালি লাহিড়ীকে বিয়ে করেন।   গানের তালিকা   একক অ্যালবাম   নীল   বেস্ট অফ রূপঙ্কর   বেস্ট অফ রূপঙ্কর ২  ভো কা ট্টা   হাইওয়ে  ও চাঁদ   শপিং মল   তোমার টানে   চলচ্চিত্রের গান   গভীরে যাও - বাইশে শ্রাবণ  রুপকথা - অপরাজিতা তুমি  গান খুঁজে পাই - চলো, লেটস গো  চুপি চুপি রাত - চলো, লেটস গো  তবু যদি - দত্ত ভার্সেস দত্ত  এ তুমি কেমন তুমি - জাতিস্মর  সহসা এলে কি - জাতিস্মর   পুরস্কার   ২০১৪: শ্রেষ্ঠ পুরুষ নেপথ্য কণ্ঠশিল্পী বিভাগে জাতীয় চলচ্চিত্র পুরস্কার – জাতিস্মর চলচ্চিত্রের  "এ তুমি কেমন তুমি" গানের জন্য   তথ্যসূত্র    বহিঃসংযোগ     বিষয়শ্রেণী:বাঙালি সঙ্গীতশিল্পী বিষয়শ্রেণী:ভারতীয় নেপথ্য গায়ক বিষয়শ্রেণী:বাঙালি হিন্দু বিষয়শ্রেণী:জীবিত ব্যক্তি বিষয়শ্রেণী:কলকাতার সঙ্গীতশিল্পী বিষয়শ্রেণী:শ্রেষ্ঠ পুরুষ নেপথ্য কণ্ঠশিল্পী বিভাগে জাতীয় চলচ্চিত্র পুরস্কার (ভারত) বিজয়ী বিষয়শ্রেণী:১৯৭২-এ জন্ম
হো জামালো হল পাকিস্তানের সিন্ধি সংস্কৃতিতে বিশেষত সিন্ধু প্রদেশের  সিন্ধি ভাষার একপ্রকার লোকসঙ্গীত এবং সে সম্পর্কিত নৃত্য। এটি মূলত মধ্য উনিশ শতকের স্থানীয় লোক-নায়ক জামালো খোসো বালুচের সাথে সংশ্লিষ্ট। আধুনিক সময়ে, গানটি ১৯৪৭ সাল থেকে পুনরায় জনপ্রিয় হয়েছে এবং সিন্ধি ভাষায় আবিদা পারভিন ও উর্দু ভাষায় শাজিয়া খুশ্ক এটি পুনরায় রেকর্ড করেছেন।  বেশিরভাগ ক্ষেত্রে যেখানে সিন্ধুর যুদ্ধ এবং লোককাহিনীর বিবরণ তুলে ধরা হয় সেখানে এই সঙ্গীত এবং নৃত্যটি কোন অনুষ্ঠানের শেষে পরিবেশিত হয়। উৎসব এবং উদ্‌যাপন উপলক্ষে এই নাচ করা হয়। প্রধান সংগীতশিল্পী জামালোর সাহসিকতার প্রশংসা করে এর চরণগুলো গাওয়া হয় এবং প্রতিটি শ্লোকের সাথে নৃত্যশিল্পীরা "হো জামালো!" বলে চিৎকারমূলক সুর তোলে এবং প্রধান গায়ককে ঘিরে সাধারণ নৃত্যের পদক্ষেপগুলো অনুসরণ করে থাকে। গানটির শেষের দিকে গতি বাড়িয়ে দেওয়া হয়। বিশেষ ধরনের এই পরিবেশনাটিকে ট্রান্স-ইনডিউসিং বলা হয়।   ইতিহাস  জামালো শিদি সিন্ধু প্রদেশের সুক্কুরে জন্মগ্রহণ করেছিলেন যা তৎকালে ব্রিটিশ অধিকৃত ভারতের বোম্বে প্রেসিডেন্সির অধীনে ব্রিটিশ ইস্ট ইন্ডিয়া কোম্পানির কোম্পানি শাসনের আওতায় ছিল এবং পরবর্তী কালে অধুনাতন পাকিস্তানের সিন্ধু প্রদেশের অন্তর্ভুক্ত হয়।  সম্ভবত ১৮৮৯ সালে ব্রিটিশ ইস্ট ইন্ডিয়া কোম্পানির কর্মকর্তা জন জ্যাকব তাকে সুক্কুরে ফাঁসিতে ঝুলানোর মাধ্যমে মৃত্যুদণ্ডে দণ্ডিত করার আদেশ জারি করেছিলেন। এর এক বছর পরেই খুব দ্রুত জ্যাকব সিন্ধের ভারপ্রাপ্ত কমিশনার হন, তারপর পার্সিতে নিযুক্ত হয়েছিলেন। জামালো (যে প্রচলিত নামে তিনি পরিচিত) সুক্কুর সেতুর নিকটে একটি জেলে বন্দী ছিলেন, যেটি ইংরেজ সরকার কর্তৃক ট্রেনের জন্য নির্মিত হয়েছিল, কিন্তু তা তখনো চালু করা হয় নি। সেই সময়েই সিন্ধু সরকার ঘোষণা করেছিল যে, কেউ যদি সেতুটি পেরিয়ে ট্রেন পরীক্ষা করে চালিয়ে যেতে পারে তবে তাকে পুরস্কার দেওয়া হবে। জামাল জ্যাকবকে একটি চিঠি পাঠিয়ে রেললাইন পেরুনোর প্রস্তাব দিয়েছিলেন এই শর্তে যে যদি ইনি নিরাপদে পার হয়ে যান তবে তাঁকে জেল এবং কারাভোগ থেকে মুক্তি দেওয়া হবে। তিনি নিরাপদে রেললাইন পেরিয়েছিলেন, ফলে শর্তমত তিনি মুক্তি পেয়েছিলেন এবং সিন্ধের ইস্ট ইন্ডিয়া কোম্পানির গভর্নর তাঁকে পুরস্কৃত করেছিল। তাঁর স্ত্রী তাঁর অসমসাহসিক কার্য সম্পর্কে "হো জামালো" গানটি রচনা করেছিলেন এবং এটি তখন থেকেই এই অঞ্চলে বিখ্যাত হয়ে উঠেছে। Encyclopedia of Baloch, Yasir Khan Baloch   আরো দেখুন    সিন্ধি সংস্কৃতি   তথ্যসূত্র    https://www.dawn.com/news/1433223   বহিঃসংযোগ    আবিদা পারভীন পরিবেশিত "হো জামালো"  (অডিও, এমপিথ্রি ফর্ম্যাট)  শাজিয়া খুশক পরিবেশিত "হো জামালো"  (অডিও, এমপিথ্রি ফর্ম্যাট)  বিষয়শ্রেণী:ব্রিটিশ ইস্ট ইন্ডিয়া কোম্পানি বিষয়শ্রেণী:Category:সিন্ধি সংগীত বিষয়শ্রেণী:Category:সিন্ধি নৃত্য
মাইক্রোসফট ইন্ডিক ল্যাঙ্গুয়েজ ইনপুট সরঞ্জাম ভারতীয় লিপিতে লেখা হয় এমন ভাষাগুলোর জন্য তৈরি  একটি টাইপিং সরঞ্জাম বা ইনপুট পদ্ধতি সম্পাদক। এটি মূলত একটি ভার্চুয়াল কীবোর্ড যা কপি-পেস্ট করার ঝামেলা ছাড়াই কোনও অ্যাপ্লিকেশনে সরাসরি ইন্ডিক পাঠ্য টাইপ করার সুযোগ দেয়। এটি অনলাইন এবং অফলাইন উভয় ক্ষেত্রেই উপলব্ধ। এটি ২০০৯ সালের ডিসেম্বরে প্রকাশিত হয়েছিল।  এটি অভিধান-ভিত্তিক উচ্চারণানুসারে লিপ্যান্তর (ফোনেটিক ট্রান্সলিটারেশন) পদ্ধতির উপর কাজ করে। অর্থাৎ, কেউ ল্যাটিন অক্ষরে ভারতীয় কোনও ভাষায় কোনও কিছু টাইপ করলে সরঞ্জামটি সেই ভাষার অভিধানের সাথে মিলিয়ে সেই ভাষার লিপিতে লিপ্যান্তর করে থাকে। এছাড়াও শব্দ লেখার সময় এটি সামাঞ্জস্যপূর্ণ শব্দের পরামর্শ দিয়ে থাকে।   আরও দেখুন    গুগল লিপ্যান্তর  গুগল আইএমই  কুইলপ্যাড  মোবাইল ফোনের ইজিটাইপ কীবোর্ড আইএমই  আজাগি (সফটওয়্যার)   বহিঃসংযোগ    Microsoft Indic Language Input Tool ডাউনলোড করুন  মাইক্রোসফট আইএলআইটি ইন্সটল নির্দেশনা (হিন্দি)  বিষয়শ্রেণী:মাইক্রোসফটের সফটওয়্যার
thumb|মানস জাতীয় উদ্যানে লেঙ্গুর মানস জাতীয় উদ্যান () আসামের এক অন্যতম রাষ্ট্রীয় উদ্যান, ইউনেস্কোর দ্বারা স্বীকৃত প্রাকৃতিক বিশ্ব ঐতিহ্যবাহী স্থান (World Heritage site), ব্যাঘ্র প্রকল্প সংরক্ষিত বনাঞ্চল (Project Tiger Reserve), হাতি সংরক্ষিত বনাঞ্চল (Elephant Reserve), তথা বায়োস্ফিয়ার রিজার্ভ (Biosphere Reserve)৷ এটি গুয়াহাটি থেকে প্রায় ১৭৬ কিলোমিটার নিকটে বরপেটা জেলার উত্তরাঞ্চলে, ভুটান পর্বতের পাদদেশে অবস্থিত। উত্তরে মানস নদী তথা ভুটান রাজ্য, দক্ষিণে বাঁহবাড়ি, পালসিগুরি এবং কাটাঝাড় গাঁও, পশ্চিমে সোণকোষ নদী থেকে পূর্বে ধনশিরি নদী পর্যন্ত এই রাষ্ট্রীয় উদ্যানটি বিস্তৃত। এই জাতীয় উদ্যান ভুটানের রয়েল মানস রাষ্ট্রীয় উদ্যানের সাথে সংলগ্ন হয়ে রয়েছে। মানস জাতীয় উদ্যান অধোক্রান্তীয় মণ্ডলের অন্তর্ভুক্ত এবং এর জলবায়ু ক্রান্তীয় ধরনের। এই জাতীয় উদ্যান অনেক বিপন্ন তথা লুপ্ত-প্রায় বন্যপ্রাণী যেমন (Pygmy Hog), সোনালী বানরের (Golden Langur) আদি বাসস্থান হিসাবে খ্যাত। বুনো মহিষের অন্যতম প্রধান আশ্রয়স্থল হিসাবেও মানস জাতীয় উদ্যানের খ্যাতি আছে।Choudhury, A.U.(2010)The vanishing herds : the wild water buffalo. Gibbon Books, Rhino Foundation, CEPF & COA, Taiwan, Guwahati, India  নামের উৎস ব্রহ্মপুত্র নদের উপনদী মানস এই উদ্যানের মাঝখানে দিয়ে বয়ে যাওয়ার জন্য উদ্যানটির নাম মানস রাষ্ট্রীয় উদ্যান হয়েছে।  ইতিহাস পূর্বে মানস উদ্যানকে সংরক্ষিত বনাঞ্চল হিসেবে গন্য করা হত। ১৯২৮ সনের ১ অক্টোবরে বন্যপ্রানী অভয়ারন্যের মর্যদা দেওয়া হয়।  এই বনাঞ্চলটি গৌরিপুরের রাজা শিকার স্থল হিসেবেও ব্যবহার করিতেন। ১৯৭৩ সনে এখানে ব্যাঘ্র প্রকল্প আরম্ভ করা হয়। ১৯৮৫ সনে ইউনেসকো মানস রাষ্ট্রীয় উদ্যানকে বিশ্ব ঐতিহ্যবাহী স্থান হিসেবে ঘোষণা করে ও ১৯৯৫ সনে রাষ্ট্রীয় উদ্যানের মর্যদা প্রদান করা হয়।   তথ্যসূত্র    বহিঃসংযোগ     Manas Tiger Reserve of Assam  Wildlife Times: A trip to Kaziranga and Manas National Park  Manas Maozigendri Ecotourism Society - Protectors of Manas   Photo essay on the rhino translocations from Pobitora to Manas National Park   বিষয়শ্রেণী:আসামের সংরক্ষিত অঞ্চল বিষয়শ্রেণী:ভারতের জাতীয় উদ্যান বিষয়শ্রেণী:ভারতের বিশ্ব ঐতিহ্যবাহী স্থান বিষয়শ্রেণী:আসাম বিষয়শ্রেণী:বড়পেটা জেলা বিষয়শ্রেণী:আসামের জাতীয় উদ্যান বিষয়শ্রেণী:১৯২৮-এ ভারতে প্রতিষ্ঠিত বিষয়শ্রেণী:আসামের পর্যটন বিষয়শ্রেণী:ব্রহ্মপুত্র উপত্যকা আধা-চিরসবুজ বন
কুষ্টিয়া শিল্পকলা একাডেমি (পূর্বনাম: কুষ্টিয়া আর্ট কাউন্সিল) রাষ্ট্রীয় পৃষ্ঠপোষকতায় পরিচালিত এবং বাংলাদেশ শিল্পকলা একাডেমি অধিভুক্ত জেলাভিত্তিক সাংস্কৃতিক কেন্দ্র। এটি বাংলাদেশের দ্বিতীয় বৃহত্তম শিল্পকলা একাডেমি।  থাম্ব|শিল্পকলা একাডেমি ভবনের সামনের অংশ|300px   ইতিহাস   ১৯৬৮ সালে কুষ্টিয়া আর্ট কাউন্সিল প্রতিষ্ঠিত হয় যা পরবর্তীতে ১৯৭৪ সালে কুষ্টিয়া জেলা শিল্পকলা একাডেমি হিসেবে যাত্রা শুরু করে। ২০১৭ সালের জুলাই মাসে তৎকালীন সংস্কৃতি বিষয়ক মন্ত্রী আসাদুজ্জামান নূর একাডেমির নতুন ভবনের ভিত্তিপ্রস্তর স্থাপন করেন। ২০২২ সালের ১২ এপ্রিল সাবেক প্রধানমন্ত্রী শেখ হাসিনা কুষ্টিয়া জেলা শিল্পকলা একাডেমি উদ্ভোধন করেন। তখন থেকে এটিই বাংলাদেশের দ্বিতীয় বৃহত্তম শিল্পকলা একাডেমি।   অবস্থান   কুষ্টিয়া জেলা শিল্পকলা একাডেমি কুষ্টিয়ার মজমপুর এলাকায় অবস্থিত। এর উত্তর দিকে কুষ্টিয়া পৌরসভার কার্যালয় অবস্থিত।   অবকাঠামো   একাডেমির মোট আয়তন । এই জায়গার উপর প্রায় ৩০ কোটি টাকা ব্যয়ে সংস্কৃতিক বিষয়ক মন্ত্রণালয় নতুন একটি চার তলা ভবন নির্মাণ করেছে। চার তলা বিশিষ্ট এই ভবনটিতে রয়েছে অত্যাধুনিক কমপ্লেক্স, অত্যাধুনিক তিনটি অডিটোরিয়াম। এর মধ্যে রয়েছে-   অত্যাধুনিক ফিক্স অডিটোরিয়াম  মাল্টিপারপাস অডিটোরিয়াম  ৫০ আসনের একটি কনফারেন্স রুম এবং মুক্ত মঞ্চ   প্রাক্তন জেলা সাংস্কৃতিক অফিসাদের তালিকা   জেলা সাংস্কৃতিক অফিসার হিসেবে যারা দায়িত্ব পালন করেছেন তাদের তালিক নিম্নরূপ-   ক্রম নাম দায়িত্ব শুরু  দায়িত্ব শেষ ০১ এ.এফ.এম ওবায়দুল্লাহ্ খান ১৪/১০/১৯৮০ ২৫/১১/২০০২ ০২ মোঃ আমিরুল ইসলাম ২৫/১১/২০০২ ২৫/০৮/২০০৩ ০৩ শেখ আবিদুর রহমান ২৫/০৮/২০০৩ ০৫/১০/২০০৪ ০৪ মোঃ আমিরুল ইসলাম ০৫/১০/২০০৪ ০৬/১২/২০০৫ ০৫ মোহাম্মদ সাইফুল হাসান মিলন ০৬/১২/২০০৫ ১৫/০৪/২০০৯ ০৬ মোঃ শহিদুল ইসলাম ১৫/০৪/২০০৯ ০৪/০৬/২০০৯ ০৭ মোঃ মোখলেছুর রহমান (ভারপ্রাপ্ত) ০৪/০৬/২০০৯ ২০/০৮/২০০৯ ০৮ মোহাম্মদ সাজেদুল ইসলাম (ভারপ্রাপ্ত) ২০/০৮/২০০৯ ১৪/০২/২০১০ ০৯ মোছাঃ লুৎফুন নাহার নাজীম (ভারপ্রাপ্ত) ১৪/০২/২০১০ ০২/০৬/২০১০ ১০ মোঃ আরিফ-উজ-জামান (ভারপ্রাপ্ত) ০২/০৬/২০১০ ১৪/০৮/২০১১ ১১ তানবীর রহমান ১৪/০৮/২০১১ ০৯/১০/২০১৩ ১২ মোঃ সুজন রহমান ০৯/১০/২০১৩ বর্তমান     চিত্রশালা   থাম্ব|শিল্পকলা একাডেমি ভবনের সামনের অংশ|300px   আরও দেখুন    কারিগরি প্রশিক্ষণ কেন্দ্র, কুষ্টিয়া  কুষ্টিয়া জেলা কারাগার   তথ্যসূত্র    বহিঃসংযোগ        বিষয়শ্রেণী:বাংলাদেশ ভিত্তিক সাংস্কৃতিক সংগঠন বিষয়শ্রেণী:কুষ্টিয়ার সংস্কৃতি বিষয়শ্রেণী:কুষ্টিয়া ভিত্তিক সংগঠন বিষয়শ্রেণী:বাংলাদেশের সাংস্কৃতিক প্রতিষ্ঠান বিষয়শ্রেণী:বাংলাদেশের শিল্পকলা একাডেমি বিষয়শ্রেণী:কুষ্টিয়ার দর্শনীয় স্থান বিষয়শ্রেণী:১৯৭৪-এ বাংলাদেশে প্রতিষ্ঠিত
মৌলভি আহমদ নারুয়ি (১৯৬৩ — ১৮ মার্চ ২০১৪; ) ছিলেন একজন ইরানি সুন্নি ধর্মতত্ত্ববিদ, মানবাধিকার কর্মী, সাংবাদিক এবং জামিয়া দারুল উলুম জাহিদানের সহ-সভাপতি।  তিনি বিশিষ্ট সুন্নি ধর্মতত্ত্ববিদ এবং ইসলামি আইনশাস্ত্রের বিশেষজ্ঞ ছিলেন। আহমদ নারুয়ি সিস্তান ও বেলুচিস্তান প্রদেশের একজন সামাজিক ও মানবাধিকার কর্মী হিসেবেও কাজ করেছেন।   আরও দেখুন   ইরানে ইসলাম  ইরানে দেওবন্দ আন্দোলন  আব্দুল হামিদ ইসমাইল জাহী   তথ্যসূত্র   বিষয়শ্রেণী:দেওবন্দি ব্যক্তি বিষয়শ্রেণী:১৯৬৩-এ জন্ম বিষয়শ্রেণী:২০১৪-এ মৃত্যু বিষয়শ্রেণী:সুন্নি মুসলিম পণ্ডিত বিষয়শ্রেণী:ইরানি সুন্নি মুসলিম বিষয়শ্রেণী:ইরানি ইসলাম ধর্মীয় নেতা
আদিসপ্তগ্রাম রেলওয়ে স্টেশন পূর্ব রেলওয়ে অঞ্চলের হাওড়া রেল বিভাগের হাওড়া-বর্ধমান প্রধান রেলপথের একটি রেলওয়ে স্টেশন। এটি ভারতের পশ্চিমবঙ্গ রাজ্যের হুগলি জেলার সপ্তগ্রামে অবস্থিত।   অবস্থান  আদিসপ্তগ্রাম রেলওয়ে স্টেশন হুগলি জেলার সপ্তগ্রামে অবস্থিত। এর উত্তরের রেলওয়ে স্টেশন মগরা এবং দক্ষিণের রেলওয়ে স্টেশন ব্যান্ডেল জংশন।   ইতিহাস  ইস্ট ইন্ডিয়ান রেলওয়ে কোম্পানি ১৮৫১ সালে হাওড়া থেকে রাজমহল এবং মিরজাপুরের মধ্য দিয়ে দিল্লির সাথে প্রস্তাবিত সংযোগের জন্য একটি লাইন নির্মাণ শুরু করে।   পূর্ব ভারতের প্রথম যাত্রীবাহী ট্রেন ১৮৫৪ সালের ১৫ আগস্ট হাওড়া থেকে হুগলি পর্যন্ত চলেছিল। রেলপথটি ১৮৫৫ সালে রানীগঞ্জ পর্যন্ত প্রসারিত হয়েছিল।   রেলপথ  আদিসপ্তগ্রাম রেলওয়ে স্টেশন হাওড়া, হুগলি ও পূর্ব বর্ধমান জেলা জুড়ে বিস্তৃত হাওড়া-বর্ধমান প্রধান রেলপথের অন্তর্গত। এই রেলপথে হাওড়া থেকে বেলুড় পর্যন্ত ৫টি, বেলুড় থেকে শ্রীরামপুর পর্যন্ত ৩টি, শ্রীরামপুর থেকে শেওরাফুলি জংশন পর্যন্ত ৪টি, শেওড়াফুলি জংশন থেকে তালাণ্ডু পর্যন্ত ৩ টি, তালাণ্ডু থেকে শক্তিগড়ের মধ্যে ৩টি ট্র্যাক এবং শক্তিগড় থেকে বর্ধমান জংশন পর্যন্ত ৪টি ট্র্যাক রয়েছে।  হাওড়া-বর্ধমান প্রধান রেলপথের অন্তর্গত এই স্টেশনের ট্র্যাকটি এ-শ্রেণির ট্র্যাক হিসাবে শ্রেণীবদ্ধ করা হয়েছে, যা ট্রেনের রেলপথ হিসাবে চিহ্নিত, তবে মহানগর এলাকার শহরতলি রেল পরিষেবার জন্যও ব্যবহৃত হয়।   পরিকাঠামো  স্টেশনটির পরিকাঠামো ভূমিগত। এই স্টেশনে ৩টি প্ল্যাটফর্ম রয়েছে। আদিসপ্তগ্রাম রেলওয়ে স্টেশনে ৩টি রেলট্র্যাক রয়েছে। স্টেশনে পরিচালনার জন্য ভবন ও স্টেশন মাস্টারে ভবন ১ নং প্ল্যাটফর্মের নিকটে অবস্থিত। যাত্রীবাহী রেল ভ্রমণের জন্য ৩ নং প্ল্যাটফর্মের নিকটে টিকিট ঘর থেকে প্রদান করা হয়। স্টেশনে যাত্রী সুবিধার জন্য প্রতীক্ষালয়, প্ল্যাটফর্ম ছাউনি ও পানীয় জলের ব্যবস্থা রয়েছে। স্টেশনের ১ নং প্ল্যাটফর্মে গাড়ি রাখার ব্যবস্থা আছে।  আদিসপ্তগ্রাম রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।  বিদ্যুতায়ন আদিসপ্তগ্রাম রেলওয়ে স্টেশনের রেলপথে বৈদ্যুতিক ট্রেন চলাচল করে। ১৯৫৮ সালে এই রেলপথে বৈদ্যুতীকরণের কাজ সম্পূর্ণ হয়েছিল।   রেল পরিষেবা  এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা হাওড়া, শিয়ালদহ এবং বর্ধমান ও দুর্গাপুরগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি রেল যাত্রীদের পরিষেবা প্রদান করে থাকে।   প্রশাসন ও নিরাপত্তার ব্যবস্থা  আদিসপ্তগ্রাম রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান স্টেশন মাস্টারের উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।   তথ্যসূত্র    বহিঃসংযোগ   বিষয়শ্রেণী:হুগলী জেলার রেলওয়ে স্টেশন বিষয়শ্রেণী:হাওড়া রেলওয়ে বিভাগ বিষয়শ্রেণী:কলকাতা শহরতলি রেল স্টেশন বিষয়শ্রেণী:পূর্ব লাইন (কলকাতা শহরতলি রেল) বিষয়শ্রেণী:১৮৫৫-এ চালু রেলওয়ে স্টেশন বিষয়শ্রেণী:১৮৫৫-এ ভারতে চালু রেলওয়ে স্টেশন বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন